Document ID: 31997R1329

ΚΑΝΟΝΙΣΜΟΣ (ΕΚΑΧ, ΕΚ, ΕΥΡΑΤΟΜ) αριθ. 1329/97 ΤΟΥ ΣΥΜΒΟΥΛΙΟΥ της 7ης Ιουλίου 1997 για την αναπροσαρμογή του διορθωτικού συντελεστή που εφαρμόζεται στην Ελλάδα στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων αυτών, όπως θεσπίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (Ευρατόμ, ΕΚΑΧ, ΕΚ) αριθ. 2485/96 (2), και ιδίως τα άρθρα 63, 64, 65, 65α και 82 και το παράρτημα ΧΙ του εν λόγω κανονισμού υπηρεσιακής κατάστασης καθώς και το άρθρο 20, πρώτο εδάφιο και το άρθρο 64 του εν λόγω καθεστώτος,
την πρόταση της Επιτροπής,
Εκτιμώντας:
ότι, κατά τη διάρκεια του δευτέρου εξαμήνου του 1996, αυξήθηκε αισθητά το κόστος ζωής στην Ελλάδα, κράτος μέλος στο οποίο υπηρετούν υπάλληλοι και λοιπό προσωπικό των Ευρωπαϊκών Κοινοτήτων 7 ότι, ως εκ τούτου, είναι σκόπιμο να αναπροσαρμοσθεί με ισχύ από την 1η Ιανουαρίου 1997, ο διορθωτικός συντελεστής που εφαρμόζεται στις αποδοχές και τις συντάξεις των εν λόγω υπαλλήλων και του λοιπού προσωπικού δυνάμει του κανονισμού (Ευρατόμ, ΕΚΑΧ, ΕΚ) αριθ. 2485/96,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με ισχύ από την 1η Ιανουαρίου 1997, ο διορθωτικός συντελεστής που εφαρμόζεται στις αποδοχές των υπαλλήλων και του λοιπού προσωπικού που υπηρετούν στη χώρα που αναφέρεται κατωτέρω, καθορίζεται ως εξής:
Ελλάδα: 89,2
2. Ο διορθρωτικός συντελεστής που εφαρμόζεται στις συντάξεις, καθορίζεται σύμφωνα με το άρθρο 82 παράγραφος 1 του κανονισμού υπηρεσιακής κατάστασης.
Τα άρθρα 3 έως 10 του κανονισμού (ΕΚΑΧ, ΕΚ, Ευρατόμ) αριθ. 2175/88 (3) εξακολουθούν να ισχύουν.
Άρθρο 2
Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1997.

Labels: 9
0
18
15